Το Φεστιβάλ του Δήμου Αθηναίων

Περιήγηση στο Ριζόκαστρο και τα Αναφιώτικα
2025-05-16 18:00 - 20:00 (Europe/Athens) | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Γκύζη Street Party
2025-05-16 18:00 - 23:00 | Πλατεία Γκύζη, Πλατεία Γκύζη, Αθήνα, Αθήνα, 114 74, Greece
Ένας από τους πιο καταξιωμένους Έλληνες δισκοθέτες επιστρέφει στη γειτονιά του για ένα tribute, στο πλαίσιο του Gyzi Street Party.

Η συμμετοχή των Reverb Sessions στο Φεστιβάλ του Δήμου Αθηναίων αναδεικνύει την αυθεντική εναλλακτική κουλτούρα της πόλης, μέσα από τις διαφορετικές μορφές τέχνης, τη διαφορετικότητα των συντελεστών, την ποικιλομορφία και την πολυφυλετικότητα. Με έμβλημα τη δύναμη της ενότητας και συνδετικό κρίκο την τέχνη, κυρίως τη χορευτική ηλεκτρονική μουσική, η ομάδα των Reverb Sessions μετατρέπει για ένα απόγευμα μία από τις πιο κεντρικές πλατείες της πόλης σε ένα open-air club, όπου παρελθόν, παρόν και μέλλον συνδέονται.

Η Ιστορία της Οικίας Κατακουζηνού Μέσα στον Χρόνο και ο Ρόλος Ενός Σπιτιού-Μουσείου στην Εποχή μας
2025-05-16 18:30 - 20:00 | Ίδρυμα Αγγελου & Λητώς Κατακουζηνού, Βασιλίσσης Αμαλίας 4, Αθήνα, Αθήνα, 105 57, Greece
Μια ομιλία για το φιλολογικό σαλόνι των Κατακουζηνών του 1960, με αναφορά στην ιστορία, στο έργο και στην προσφορά του ζεύγους Κατακουζηνού. Θα μάθουμε πώς η οικία Κατακουζηνού μετατράπηκε σε μουσείο το 2008 και τι μπορεί να προσφέρει σε μια εποχή που όλα αλλάζουν συνεχώς.

Ομιλητής: Σοφία Ε. Πελοποννησίου-Βασιλάκου, μουσειολόγος, επιμελήτρια της οικίας Κατακουζηνού.

Απαιτείται η κράτηση θέσης. Οι κρατήσεις ανοίγουν 9/5, στις 12:00 το μεσημέρι.

Best 92 6 Party
2025-05-16 18:30 - 23:00 | Αίγλη Ζαππείου, Aigli Zappeiou, Αθήνα, Αθήνα, 105 57, Greece
Εδώ και πάνω από δύο δεκαετίες, ο Best 92.6 αποτελεί σταθερή αξία στο ραδιόφωνο. Έχοντας δημιουργήσει ένα πιστό κοινό που τον ακολουθεί με πάθος, ο Best 92.6 επιστρέφει στο Φεστιβάλ του Δήμου Αθηναίων για να μας χαρίσει τις πιο φρέσκιες μουσικές επιλογές από την ηλεκτρονική σκηνή, στο Best 92.6 Party, που θα πραγματοποιηθεί στον θερινό κινηματογράφο της Αίγλης Ζαππείου.

Με μια Χούφτα από Πηλό
2025-05-17 11:00 - 13:00 | Ίδρυμα Θεοχαράκη, Βασ. Σοφίας 9 & Μέρλιν 1, Αθήνα, Athens, 106 71, Greece
Εσύ είχες σκεφτεί ποτέ πως λίγος πηλός αρκεί για να δημιουργήσεις κάτι μοναδικό;

Σε αυτό το αυτοσχέδιο εργαστήριο κεραμικής, μέσα στον Εθνικό Κήπο, εξερευνούμε τον πηλό και τις ατελείωτες δυνατότητες του. Με τη χρήση διαφορετικών τεχνικών της κεραμικής τέχνης, όπως το φύλλο και το μακαρόνι, κατασκευάζουμε το δικό μας μοναδικό αντικείμενο. Στη συνέχεια, διακοσμούμε το έργο μας αντλώντας έμπνευση από τα φυτικά μοτίβα των έργων του William Morris και τα λουλούδια των έργων της Georgia O’Keeffe.

Η δράση απευθύνεται σε παιδιά ηλικίας 8-12 ετών.

Σημείο συνάντησης: Ίδρυμα Εικαστικών Τεχνών και Μουσικής Β. & Μ. Θεοχαράκη

Απαιτείται η κράτηση θέσης μία εβδομάδα πριν την ημερομηνία υλοποίησης της δράσης.

Δεκεμβριανά – Το Συλλαλητήριο του ΕΑΜ στην Πλατεία Συντάγματος
2025-05-17 11:00 - 13:30 | Ωδείο Αθηνών, Ρηγίλλης &, Vasileos Georgiou B 17-19, Αθήνα, Αθήνα, 106 75, Greece
Σε αυτόν τον περίπατο, που θα πραγματοποιήσει ο ιστορικός Μενέλαος Χαραλαμπίδης, εξετάζουμε όσα διαδραματίστηκαν την κρίσιμη ημέρα της 3ης Δεκεμβρίου 1944 στην πλατεία Συντάγματος και τους γύρω δρόμους. Δίνουμε απάντηση στο κεντρικό ερώτημα για το ποιοι πυροβόλησαν κατά τη διάρκεια του συλλαλητηρίου, προκαλώντας την έναρξη των Δεκεμβριανών. Μέσα από τις μαρτυρίες Αμερικανών, Βρετανών και Ελλήνων, δημοσιογράφων, στρατιωτικών και αντιστασιακών, που βρίσκονταν στην πλατεία Συντάγματος, εξετάζουμε αναλυτικά τις εξελίξεις εκείνο το κυριακάτικο πρωινό στο κέντρο της πόλης.

Σημείο συνάντησης: Είσοδος Ωδείου Αθηνών, από την οδό Ρηγίλλης.

Απαιτείται η κράτηση θέσης.

CONQUISTADORS
2025-05-17 11:00 - 15:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Γιώργος Γύζης: Clippings: Athens
2025-05-17 11:00 - 16:00 | Εικαστικός Κύκλος ΔΛ, Ακαδημίας 6, Αθήνα, Αθήνα, 106 71, Greece
Η θεματική ενότητα «Clippings: Athens» αποτελεί τον τρίτο κύκλο ζωγραφικών έργων του Γιώργου Γύζη, που βασίζεται σε αποκόμματα παλιών εφημερίδων. Φωτογραφίες, σχέδια και άρθρα για την Αθήνα αναδύονται μέσα από τα αρχεία με την όψη εικαστικού έργου για να προκαλέσουν συναισθήματα.

Τα έργα που παρουσιάζονται στην έκθεση, συνθέτουν μία σύντομη αναδρομή στη μορφολογία της Αθήνας, ξεκινώντας από τα χαρακτηριστικά σχέδια των Άγγλων περιηγητών στην Αττική του 19ου αιώνα και καταλήγοντας στη περίοδο της κορύφωσης του μοντερνισμού των δεκαετιών του ‘ 50 και του ’60.

Εγκαίνια Έκθεσης: Σάββατο 10 Μαΐου 2025, ώρα 12:00-17:00

Ώρες Λειτουργίας: Τρίτη, Πέμπτη, Παρασκευή 11:00 – 14:30/ 17:30 – 20:30
Τετάρτη, Σάββατο 11:00 – 16:00

Κυριακή και Δευτέρα κλειστά

Εκπαιδευτικό Πρόγραμμα - Πρόσφυγες Περασμένων Αιώνων
2025-05-17 11:30 - 13:00 | Εθνικό Ιστορικό Μουσείο, Σταδίου 13, Αθήνα, Αθήνα, 105 61, Greece
Το εκπαιδευτικό πρόγραμμα περιλαμβάνει μια σύντομη περιήγηση στην έκθεση «Από τη Μεγάλη… στη Σύγχρονη Ελλάδα (Μέρος Β΄): Οι Πρόσφυγες», η οποία εστιάζει σε συγκεκριμένα γεγονότα, που σχετίζονται με την προσφυγική εμπειρία κατά την περίοδο διαμόρφωσης της πληθυσμιακής σύστασης του ελληνικού κράτους, τον 19ο και τον 20ο αιώνα.

Στο πλαίσιο του προγράμματος, με την καθοδήγηση των επιμελητριών της έκθεσης, τα παιδιά θα δημιουργήσουν τη δική τους πάνινη τσάντα διακοσμημένη με την τεχνική των σταμπωτών, εμπνευσμένη από μία σταμπωτή σφραγίδα υφάσματος που περιλαμβάνεται στις Συλλογές του ΕΙΜ και εκτίθεται στην έκθεση.

Η δράση απευθύνεται σε παιδιά ηλικάς 6-12 ετών.

Απαιτείται η κράτηση θέσης: +210 32 22 266 (εσωτ. 109) το διάστημα 13-16 Μαΐου και ώρες 09.00-15.00.

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-17 11:30 - 15:00 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

Βασίλης Καρακατσάνης: Αστικά Εργαλεία
2025-05-17 12:00 - 15:00 | GenesisGallery, Ιπποκράτους 121, Αθήνα, Αθήνα, 114 72, Greece
Το έργο του Βασίλη Καρακατσάνη μας προσκαλεί σε ένα ταξίδι μέσα στο φάσμα της σύγχρονης ύπαρξης: ένα πολύπλοκο, συνεχώς εξελισσόμενο μείγμα αναμνήσεων, συλλογικών ιστοριών και κοινωνικών δυναμικών. Η έκθεση «Αστικά Εργαλεία» παρουσιάζει μια συναρπαστική διαπραγμάτευση ανάμεσα στο παρελθόν και το παρόν, το προσωπικό και το μνημειώδες. Επτά ζωγραφικά έργα μεγάλης κλίμακας, μαζί με πλήθος μικρότερων έργων—όλα φτιαγμένα με ακρυλικό, λάδι και γκουάς σε καμβά—μας προτρέπουν σε μια βαθιά διερεύνηση της ζωής σε όλες τις αποχρώσεις και τις υφές της.

Στον πυρήνα της πρακτικής του Καρακατσάνη βρίσκεται μια υπερβατική εσωτερική διεργασία υπό το πρίσμα της μνήμης και της υλικότητας. Ο τίτλος της έκθεσης υπονοεί τους κρυμμένους μηχανισμούς που ορίζουν την ουσία ενός τόπου: τα διεισδυτικά, συχνά αθέατα εργαλεία που μας βοηθούν να πλοηγηθούμε, να ορίσουμε και να ερμηνεύσουμε τα περιβάλλοντα που κατοικούμε, καθώς και εκείνα που καθορίζουν και συνθέτουν την ίδια μας την ύπαρξη.

Το αστικό τοπίο δεν αποτελεί μόνο το αντικείμενο του καλλιτέχνη, είναι το ίδιο το μέσο του. Κάθε πινελιά αποκαλύπτει την περίπλοκη σχέση μεταξύ της μοναδικότητάς του και των ιστοριών που κουβαλά. Σύμβολα προσωπικής και συλλογικής ταυτότητας, ιδεολογιών και συναισθημάτων είναι συνυφασμένα στoν ιστό της καθημερινής πραγματικότητας.

Εγκαίνια: Πέμπτη 8 Μαΐου 2025 και ώρα 20:00

Ώρες λειτουργίας: Τρίτη, Πέμπτη, Παρασκευή 12:00 – 21:00, Σάββατο 12:00 – 15:00, Τετάρτη, Κυριακή και Δευτέρα, κλειστά.

O Τρόπος να Χωράς Μέσα στην Πόλη
2025-05-17 12:00 - 16:00 | Athens Gallery7, Σόλωνος 20, Αθήνα, Αθήνα, 106 73, Greece
Η συνολική δουλειά του Χάρη Μπασκόζου παρουσιάζει ένα διπλό ενδιαφέρον τόσο για την τελική φόρμα των έργων του όσο για τις πηγές από τις οποίες αντλεί την έμπνευσή του. Ο καλλιτέχνης έχει σπουδάσει αρχιτεκτονική στο Εθνικό Μετσόβιο Πολυτεχνείο και εικαστικά στην Ανωτάτη Σχολή Καλών Τεχνών. Όταν δημιουργεί με βάση τις αρχιτεκτονικές του σπουδές, ρέπει προς μια ορθογωνισμένη ζωγραφική, που θυμίζει πολεοδομικό σχεδιασμό και παραπέμπει σε έναν «συναισθηματικό» Μοντριάν. Σε αυτή τη ζωγραφική φαίνεται να κυριαρχεί περισσότερο η συνείδηση.

Όταν το «πάνω χέρι» έχουν οι εικαστικές του σπουδές, στρέφεται προς έναν ελεύθερο σχεδιαστικό συνειρμό ανθρώπινων κυρίως μορφών ακατέργαστης τέχνης, (art brut) όπου το ασυνείδητο έχει τον κύριο λόγο.
Και στις δυο περιπτώσεις το τελικό αποτέλεσμα δεν είναι ένας αποκλειστικός μονόλογος της μίας ή της άλλης πλευράς αλλά ένας λόγος που στηρίζεται σε ένα «ως επί το πλείστον».

Κατ’ αυτόν τον τρόπο ο Μπασκόζος μας δίνει ένα ιδιαίτερο ενδιαφέρον παράδειγμα για το πώς η σκέψη πάνω σε μια συλλογικότητα (πόλη) ακολουθεί μια περισσότερο συνειδητή διαδικασία, ενώ η σκέψη πάνω στην ατομικότητα (άνθρωπος) ακολουθεί μια διαδικασία περισσότερο ασυνείδητη.

Μέρες – ώρες: Τρίτη, Πέμπτη, Παρασκευή: 12-8 μ.μ., Τετάρτη, Σάββατο: 12-4 μ.μ.

6ο Φεστιβάλ Αστυνομικής Λογοτεχνίας
2025-05-17 16:00 - 22:30 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Το 6ο Φεστιβάλ Αστυνομικής Λογοτεχνίας Agatha στην Αθήνα είναι γεγονός!

Η διοργάνωση-σταθμός για την ελληνική αστυνομική λογοτεχνία έρχεται ξανά, για έκτη συνεχόμενη χρονιά, να φέρει κοντά ανα-γνώστες, συγγραφείς και εκδότες στη μεγάλη γιορτή του βιβλίου.
Οι εργασίες του φεστιβάλ κορυφώνονται το τριήμερο 16, 17 και 18 Μαΐου 2025, στο Πολεμικό Μουσείο (Βασ. Σοφίας & Ριζάρη 2, Αθήνα).

Τιμές Εισιτηρίων:

Ημερήσιο 6€

Τριήμερο 14€

Αναλυτικό πρόγραμμα:

Σάββατο 17 Μαΐου – Μεγάλη Αίθουσα

16:00: Προβολές ταινιών μικρού μήκους

Θα προβληθούν οι ταινίες:

CLEANER Συγγραφέας / σκηνοθέτης: Κώστας Γερμπάνης.
Lou Σενάριο / σκηνοθεσία: Αντονίνα Φρόκου.
InBetween Σενάριο / σκηνοθεσία: Εύα Καζαντζή.
That Night Σενάριο / σκηνοθεσία: Κωνσταντίνος Γουργιώτης.
Η Μπλε Φάλαινα Σενάριο / σκηνοθεσία: Παναγιώτης Γλυνός.
Ο θάνατος του Κηπουρού Σενάριο / σκηνοθεσία: Χριστίνα Σπηλιοπούλου.

Τις ταινίες και τους σκηνοθέτες θα παρουσιάσει ο συγγραφέας Βαγγέλης Μπέκας.

Η εκδήλωση πραγματοποιείται με την υποστήριξη του New York College.

18:00: Η μουσική στην αστυνομική λογοτεχνία

Μια πρωτότυπη ραδιοφωνική εκπομπή που θα μαγνητοσκοπηθεί, με ποικιλία τραγουδιών από μυθιστορήματα αστυνομικής λογοτεχνίας.

Ομιλητές: Νίκος Γεωργιάδης (συγγραφέας), Θανάσης Λαζαρίδης (ραδιοφωνικός παραγωγός), Χίλντα Παπαδημητρίου (συγγραφέας, μεταφράστρια).

19:30: Αφιέρωμα: Jean-Christophe Grangé

Ο μετρ του γαλλικού αστυνομικού μυθιστορήματος, του σασπένς και της ανατροπής στην Αθήνα. Παρουσίαση και ομιλία του Γάλλου συγγραφέα και δημοσιογράφου Ζαν-Κριστόφ Γκρανζέ για πρώτη φορά στην Ελλάδα, σε συνεργασία με το Γαλλικό Ινστιτούτο και τις εκδόσεις Καλέντη.

Ομιλητές: Γρηγόρης Αζαριάδης (συγγραφέας, κριτικός αστυνομικής λογοτεχνίας), Ελεονώρα Ορφανίδου (δημοσιογράφος, ραδιοφωνικός παραγωγός), Μάκης Προβατάς (δημοσιογράφος, συγγραφέας).

Στην εκδήλωση θα υπάρχει διαδοχική διερμηνεία από τη Νέβη Γκρουλλέρο.

21:00: Θέατρο: «Θέρετρα και Φέρετρα»

Πρωτότυπη θεατρική παράσταση με την συνεργασία όλων των συμμετεχόντων σε σκηνοθεσία της Ευφροσύνης Γιαννάκενα.

Διάλογοι: Γρηγόρης Αζαριάδης, Άντυ Βρόσγος, Χρήστος Γιαννάκενας, Γεωργία Παπαλυμπέρη.

Χορογραφία: Αλέξανδρος Γεωργίου.

Παίζουν: Γρηγόρης Αζαριάδης, Έρικα Αθανασίου, Άντυ Βρόσγος, Χρήστος Γιαννάκενας, Μίνως Ευσταθιάδης, Σπύρος Κακατσάκης, Γιάννης Μόσχος, Έλενα Μπολονάση, Βάσω Παπαδοπούλου, Τέση Παπαθανασίου, Γεωργία Παπαλυμπέρη, Ιωάννα Πετρίδου, Άγγελος Χαριάτης, Έλενα Χουσνή, Γιάννης Χουτόπουλος.

Έκτακτη εμφάνιση: Γιάννης Πανούσης.

Σάββατο 17 Μαΐου – Αίθουσα Ρήγας Φεραίος

18:00 – 19:30: Η ρουμανική αστυνομική λογοτεχνία:
Η περίπτωση Teodorescu

Ομιλητής: Bogdan Hrib (συγγραφέας και εκδότης), Άντζελα Μπράτσου (μεταφράστρια), Νέστορας Πουλάκος (εκδότης).

Στην εκδήλωση θα υπάρχει διαδοχική διερμηνεία από την Άντζελα Μπράτσου.

19:30 – 22:00: Studio Phonetics: «Εγκληματικά» τραγούδια

Ερμηνεύουν: Αγάογλου Μάνος, Αρβανίτη Αλέκα, Αρβανίτη Γιούλη, Γεώργα Μαργαρίτα, Γεωργούλα Άνσυ, Διοσκουρίδης Αλέξανδρος, Δρακακάκης Ιάσωνας, Ζαχαροπούλου Κατερίνα, Κουλούρης Ανδρέας, Λίσκα Νόνη, Μιμίνης Γιώργος, Μπαφές Διονύσης, Μπερτσιάς Κωνσταντίνος, Πίττα Λίλα, Πολυχρονίδη Ελεάνα, Σμέρος Σωτήρης, Τσιτσίνης Γιάννης, Φεύγα Δήμητρα.

Καθοδηγούν: Μαρίτα Καψανάκη, Δημήτρης Κατακουζηνός,
Μιχάλης Σμέρος.

Σάββατο 17 Μαΐου – Αίθουσα Αδαμάντιος Κοραής

18:30 – 19:30: Escape Book: ΑΣΥΛΟ 616

Ο συγγραφέας του βιβλίου «ΑΣΥΛΟ 616» Κώστας Χαμαλάκης συνομιλεί με τον μεταφραστή Νίκο Στρατηγάκη για τα escape books. Θα παρουσιαστεί ένα διαδραστικό παιχνίδι για το κοινό βασισμένο στους γρίφους του βιβλίου.

Yucatan
2025-05-17 17:30 - 23:00 | Ζάππειο Μέγαρο, Zappeion Hall, Αθήνα, Αθήνα, 105 57, Greece
Το όνομα Yucatan φιγουράρει σε μερικά από τα πιο εντυπωσιακά πάρτυ των τελευταίων ετών. Η ομάδα-φαινόμενο, που έχει καταφέρει να μετατρέψει το lifestyle της σε trend, συνεργάζεται με την Sensory Production και έρχεται στο Φεστιβάλ του Δήμου Αθηναίων.

Με εμφανίσεις που χαρακτηρίζονται από την απόλυτη προσοχή στη λεπτομέρεια, συνεργασίες με καταξιωμένους καλλιτέχνες και τον συνδυασμό μουσικής, μόδας και τέχνης, οι δυο ομάδες ενώνουν τις δυνάμεις τους και μεταμορφώνουν το μονοπάτι με τις γιακαράντες στο Ζάππειο σε ένα μοναδικό open air club, με απίστευτη μουσική και μοναδική ατμόσφαιρα.

Λύκειον των Ελληνίδων
2025-05-17 18:00 - 19:00 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Το Λύκειον των Ελληνίδων, σωματείο μη κερδοσκοπικού χαρακτήρα, ιδρύθηκε το 1911 από την Καλλιρρόη Σιγανού-Παρρέν, πρωτοπόρο του φεμινιστικού κινήματος και του εθελοντισμού στην Ελλάδα.

Είναι διαρθρωμένο σε τμήματα, τα οποία συστάθηκαν για την πληρέστερη επίτευξη των πολλαπλών σκοπών του. Στο Καταστατικό του 1911 περιλαμβάνονταν μόλις 4 τμήματα τα οποία διακρίνονταν σε επιμέρους εφορείες. Σήμερα το ΛτΕ απαρτίζεται από 17 τμήματα, ένα εκ των οποίων είναι το Τμήμα Εθνικών Χορών.

Η Χορευτική Ομάδα του ΛτΕ θα παρουσιάσει ένα πρόγραμμα αντιπροσωπευτικών ελληνικών παραδοσιακών χορών, συνοδεία ζωντανής παραδοσιακής μουσικής, μέσω του οποίου οι θεατές θα έχουν την ευκαιρία να θαυμάσουν την ποικιλομορφία της ελληνικής τοπικής φορεσιάς.

“Πλατεία” πίσω από το ηλιακό ρολόι, από την είσοδο της Λεωφόρου Βασιλίσσης Αμαλίας

Πρατίνου Street Party
2025-05-17 18:00 - 23:00 | Οδός Πρατίνου, Πρατίνου και Αμασείας, Αθήνα, Αθήνα, 116 34, Greece
Μια πραγματική και ολοζώντανη γειτονιά στο κέντρο της πόλης γιορτάζει! Ο Pepper 96.6 και τα καταστήματα της οδού Πρατίνου στο Παγκράτι σας προσκαλούν σε ένα μοναδικό Street Party για όλους. Ετοιμαστείτε για ένα Σαββατιάτικο απόγευμα γεμάτο μουσική, φαγητό, ποτό, window shopping και ατελείωτο κέφι! Από τις 6 το απόγευμα, οι αγαπημένοι ραδιοφωνικοί παραγωγοί του Pepper 96.6 Λευτέρης Κεφαλάς και dj Spector αναλαμβάνουν τα decks για να ξεσηκώσουν μικρούς και μεγάλους με τις κορυφαίες μουσικές τους επιλογές. Mια γιορτή για όλες τις ηλικίες, μια γιορτή που ζωντανεύει την εικόνα της γειτονιάς που όλοι αγαπάμε και ονειρευόμαστε!

Παραμύθια στην Πλατεία: Γεωργία Χαϊκάλη - Ιωάννα Ρήγα - Μαρίνα Δακανάλη
2025-05-17 19:00 - 20:30 | Πλατεία Μεσολογγίου, Πλατεία Μεσολογγίου, Αθήνα, Αθήνα, 116 34, Greece
Μια φορά και τρεις καιρούς…
Παραμύθια για παιδιά από 6 έως 106 ετών. Η Γεωργία Χαϊκάλη, η Μαρίνα Δακανάλη και η Ιωάννα Ρήγα ταξιδεύουν με τον λόγο και τη μουσική στις εποχές, στις ηπείρους, στις καρδιές. Είναι σκοτάδι; Είναι μακριά; Είναι ασφυκτικά; Η άνοιξη θα μας πει τα μυστικά μέσα από τα μελωδικά μας παραμύθια.

Αφήγηση: Γεωργία Χαϊκάλη
Φωνητικά/κρουστά: Μαρίνα Δακανάλη
Σαντούρι: Ιωάννα Ρήγα

Βραδιά Παραδοσιακών Βουλγαρικών Χορών στην Αθήνα
2025-05-17 19:00 - 23:00 | Πλατεία Κοραή, Κοραή 1, Αθήνα, Αθήνα, 105 64, Greece
Η Πρεσβεία της Δημοκρατίας της Βουλγαρίας στην Ελλάδα και το Φεστιβάλ του Δήμου Αθηναίων παρουσιάζουν μια παράσταση παραδοσιακών χορών με τρία βουλγαρικά φολκλορικά συγκροτήματα από την Αθήνα.
Οι ταλαντούχοι χορευτές, αναμεσά τους και μαθητές, θα είναι ντυμένοι με παραδοσιακές φορεσιές, ενώ θα παρουσιάσουν ένα πλούσιο πρόγραμμα με χορούς από όλη τη Βουλγαρία. Οι επισκέπτες μπορούν να απολαύσουν μια βραδιά γεμάτη με ανοιξιάτικη διάθεση, ρυθμό και πολλή μουσική.
Ας ενωθούμε όλοι σε έναν πολύχρωμο και χαρούμενο χορό!

Athens Disco
2025-05-17 19:00 - 23:00 | Στοά Δραγατσανίου, Δραγατσανίου 8, Αθήνα, Αθήνα, 10561, Greece
Οι δισκοθήκες ανοίγουν και οι καλύτερες μουσικές στιγμές των θρυλικών club των early 70’s γεμίζουν τον αέρα της πόλης με επιλογές από κορυφαίους συλλέκτες και Djs της Αθήνας. Ένα μοναδικό αφιέρωμα στην αυθεντική Disco εποχή, ένα ασταμάτητο κυνήγι της απόλυτης χορευτικής φιγούρας, ένα κάλεσμα στη «φυλή» που υποκλίνεται στη ντισκομπάλα. Ο ορισμός της λέξης «πάρτυ» στην καρδιά της πρωτεύουσας.

De Profundis Live: VBH
2025-05-17 20:30 - 21:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Vivaldi-Bach-Handel
Τρεις από τους σημαντικότερους συνθέτες όλων των εποχών, οι οποίοι ποτέ δεν συναντήθηκαν αλλά «βρέθηκαν» μέσα από τη γραφή – τη μουσική γραφή.
Ο Γιόχαν Σεμπάστιαν Μπαχ γνώρισε, μέσα από τη γραπτή μουσική γλώσσα, τον Αντόνιο Βιβάλντι κι έμαθε τη μουσική σκέψη μέσα από τις συνθέσεις του σπουδαίου Βενετού συνθέτη. Ο Χαίντελ και ο Μπαχ, αν και οι δύο Γερμανοί και οι δύο γεννημένοι το 1685, ποτέ δεν κατάφεραν να συναντηθούν. Και πάλι η μουσική γλώσσα «ταξίδεψε» μέσω της γραφής, δημιουργώντας πολλά χειρόγραφα του Μπαχ με μουσική του Χαίντελ, ενώ και η μουσική του Χαίντελ είναι γεμάτη με επιρροές του Αντόνιο Βιβάλντι.

Μία παράσταση γεμάτη από τα αριστουργήματα της μουσικής τέχνης τριών ιδιοφυών συνθετών, μία πρώτη συνάντησή τους μέσω της μουσικής στο αίθριο του Επιγραφικού Μουσείου Αθηνών.

De profundis ensemble

A’ Βιολιά
Ηλίας Γυφτονικολός
Ζωή Προκοπίου

Β’ Βιολιά
Χρυσή Τζάβλα
Μαρία Αργύρη

Βιόλα
Ελένη Φουρλάνου

Τσέλο
Μυρτώ Ξηρουχάκη

Κοντραμπάσο
Γιώργος Ντάνης

Απαιτείται η κράτηση θέσης.

Ξενάγηση στην Έκθεση: Κύπρος 1974 - Η Μνήμη Είναι η Μόνη Πατρίδα των Ανθρώπων
2025-05-18 10:00 - 11:00 | Δημόσιο Καπνεργοστάσιο, Λένορμαν 218, Αθήνα, Αθήνα, 104 43, Greece
Ποια είναι η εμπειρία του 1974;

Πώς καταγράφονται η εισβολή και η προσφυγιά στον δημόσιο βίο, στην καθημερινότητα, στην ιστορία, στην τέχνη και στη λογοτεχνία; Πώς συγκροτείται η συλλογική και ατομική ταυτότητα των ανθρώπων που ξεριζώθηκαν, που βίωσαν την απώλεια αλλά βρήκαν τη δύναμη να δημιουργήσουν ξανά;

Η έκθεση αφηγείται τα ιστορικά γεγονότα, το πραξικόπημα, την εισβολή, την προσφυγιά, τον αντικατοχικό αγώνα αλλά και την ανασυγκρότηση, τη μέριμνα για την πολιτιστική κληρονομιά και την εκπαίδευση, τη δημιουργία και τη ματιά στο μέλλον.

Η δράση απευθύνεται σε ενήλικες.

Απαιτείται η κράτηση θέσης έως 15 Μαΐου, στο +210 367 3273, από Δευτέρα έως Παρασκευή 9:00-16:00.

130 Χρόνια Σύλλογος των Αθηναίων - Ξενάγηση στο Αθηναϊκό Μουσείο
2025-05-18 11:00 - 12:00 | Σύλλογος των Αθηναίων, Κέκροπος 10, Αθήνα, Αθήνα, 105 58, Greece
Γιορτάζουμε τη Διεθνή Ημέρα Μουσείων με μια δωρεάν ξενάγηση στον Σύλλογο των Αθηναίων και στο Αθηναϊκό Μουσείο.

Οι επισκέπτες θα έχουν την ευκαιρία να περιηγηθούν στο “Αθηναϊκό Μουσείο” και να ταξιδέψουν νοητά σε δύο αιώνες αθηναϊκής ιστορίας, μέσα από σημαντικά τεκμήρια-δωρεές οικογενειών πού διαμόρφωσαν τη φυσιογνωμία της πόλης και συλλογές πού αντικατοπτρίζουν τον αστικό τρόπο ζωής τού 19ού και τού 20ού αιώνα.

Η περιήγηση περιλαμβάνει επίσκεψη στον “Σύλλογο των Αθηναίων”, που φέτος συμπληρώνει τα 130 χρόνια προσφοράς στην πόλη των Αθηνών.

Η ξενάγηση θα πραγματοποιηθεί από τη μουσειολόγο του «Αθηναϊκού Μουσείου», Έλενα Γκοτσίνα.

Απαιτείται η κράτηση θέσης: info@syllogostonathinaion.gr (Ονοματεπώνυμο, Αριθμός Ατόμων, Ημερομηνία Δράσης)

Όσοι δεν Πρόλαβαν - Διαδρομή Μνήμης 1940-1944
2025-05-18 11:00 - 12:30 | Γ’ Κοιμητήριο Αθηνών, Θηβών & Κοτυόρων, Αθήνα, Αθήνα, 184 54, Greece
Η διαδρομή μνήμης είναι ένας φόρος τιμής στα χιλιάδες ανώνυμα θύματα της πείνας κατά τη διάρκεια της κατοχής, καθώς και στα θύματα των εκτελέσεων από τις δυνάμεις κατοχής. Αναζητώντας το χθες στο σήμερα, ξεδιπλώνονται ιστορίες του τόπου και των ανθρώπων. Συγχρόνως, επανασυστήνεται στο κοινό το Γ’ Νεκροταφείο ως ιστορικός τόπος μνήμης για «όσους δεν πρόλαβαν» να δουν τη χώρα μας ελεύθερη.

Την περιήγηση θα πραγματοποιήσουν η Ζέττα Αντωνοπούλου, Ιστορικός-Αρχαιολόγος, και η Ελίζα Νεοφύτου, Αρχιτέκτονας-Μουσειολόγος.

Σημείο συνάντησης: Είσοδος Γ’ Κοιμητηρίου

Απαιτείται η κράτηση θέσης.

Η Τιμοθέα στα εν Άστει Διονύσια
2025-05-18 11:00 - 12:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Μια δράση για παιδιά δημοτικού, εμπνευσμένη από μια επιγραφή του Επιγραφικού Μουσείου, που φέρει δύο ψηφίσματα της Εκκλησίας του Δήμου. Η δράση θα πραγματοποιηθεί από την αρχαιολόγο και εικαστικό του Μουσείου, στο πλαίσιο του εορτασμού της Διεθνούς Ημέρας Μουσείων.

Η δράση απευθύνεται σε παιδιά ηλικίας 7-11 ετών.

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου +210 88 47 576 και +210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 11/5, στις 12:00 το μεσημέρι.

Στα Χνάρια των Φιλελλήνων
2025-05-18 11:00 - 13:00 | Ρώσικη Εκκλησία, Φιλελλήνων, Αθήνα, Αθήνα, 105 57, Greece
Περιπατητική περιήγηση στην Πλάκα πολιτιστικού και ιστορικού ενδιαφέροντος, με σημεία-σταθμούς και κοινό παρονομαστή την ιστορία της Νεότερης Ελλάδας και του Φιλελληνικού κινήματος.
Ενδεικτικοί σταθμοί: η Αγγλικανική Εκκλησία επί της οδού Φιλελλήνων, στην οποία φυλάσσονται λείψανα του μεγάλου Φιλέλληνα πλοιάρχου Frank Abney Hastings, η οικία Church, το Οθώνειο Πανεπιστήμιο, η οικία Finley, η Σχολή Χιλλ, το Μνημείο Λυσικράτους, οι προτομές του Εϋνάρδου και του Καποδίστρια στον Εθνικό Κήπο.
Ο περίπατος περιλαμβάνει επίσης, επίσκεψη και ξενάγηση στη Βουλή των Ελλήνων και στις εκθέσεις για τον Φιλελληνισμό, από τον έφορο της Συλλογής Έργων Τέχνης της Βουλής, Δρ. Θοδωρή Κουτσογιάννη.

Οι θέσεις έχουν καλυφθεί.

Μια Μέρα στο Μουσείο Αλέκος Φασιανός
2025-05-18 11:00 - 15:00 | Μουσείο Αλέκος Φασιανός, Νεοφύτου Μεταξά 15, Αθήνα, Αθήνα, 104 39, Greece
Στo πλαίσιo της Διεθνούς Ημέρας Μουσείων, το Μουσείο Αλέκος Φασιανός προσφέρει ελεύθερη είσοδο στους κατοίκους και στους επισκέπτες της πόλης.

Η έκθεση του μουσείου συστήνει στους συμμετέχοντες το εύρος του έργου του Αλέκου Φασιανού. Παρουσιάζονται έργα από το 1954 έως το τέλος της ζωής του καλλιτέχνη. Στην έκθεση συναντάμε πρώιμα έργα με αφαιρετική διάθεση της δεκαετίας του ’60 και των πρώτων χρόνων του στο Παρίσι. Έργα επηρεασμένα από τη βυζαντινή τέχνη, κολάζ, μεικτές τεχνικές, αφανείς αλλά και ευρέως αναγνωρίσιμους πίνακες με την πλέον χαρακτηριστική πινελιά του Φασιανού.
Ο μύθος της γειτονιάς του ξετυλίγεται μέσα από έργα, τα οποία αναπαριστούν εικόνες και βιώματα που απέκτησε στη γειτονιά του Αγίου Παύλου, όπου μεγάλωσε, και στις περιπλανήσεις του στην Αθήνα. Ήρωες της παιδικής του ηλικίας σμίγουν με ήρωες της ελληνικής μυθολογίας, δημιουργώντας τον αιώνιο ήρωα, τον άνθρωπο.

Πέραν των ζωγραφικών έργων, η έκθεση επιθυμεί να αναδείξει την πολύπλευρη προσωπικότητα του καλλιτέχνη, παρουσιάζοντας χειροποίητα αντικείμενα, έπιπλα και φωτιστικά, καθώς και κείμενα που έγραψε, βιβλία που εικονογράφησε και ένα πλούσιο αρχειακό υλικό της εμπλοκής του στη σκηνογραφία και στη σχεδίαση κοστουμιών για κωμωδίες του Αριστοφάνη και θεατρικά έργα του Eugene Ionesco.
Η έκθεση ξετυλίγεται μέσα σε ένα χειροποίητο αρχιτεκτόνημα του Κυριάκου Κρόκου, όπου κάθε λεπτομέρεια είναι επιμελημένη από τον Φασιανό – από τα πόμολα στις πόρτες, τα χερούλια στα ντουλάπια, τα καρφιά στους καθρέφτες, μέχρι τις νωπογραφίες και τα μωσαϊκά δάπεδα.
Το Μουσείο Αλέκος Φασιανός έχει ιδιαίτερη σημασία για τον σύγχρονο εικαστικό και αρχιτεκτονικό χάρτη της Αθήνας, μιας και είναι ένα από τα λίγα μουσεία στον κόσμο όπου η συνέργεια καλλιτέχνη και αρχιτέκτονα στηρίζει τον διάλογο μεταξύ των έργων και του χώρου που τα στεγάζει.

Ομιλούντες Λίθοι
2025-05-18 11:30 - 13:00 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Προβολή τριών ντοκιμαντέρ βιωματικής διδασκαλίας.
Με αφετηρία επιγραφές που εκτίθενται στο Μουσείο, τα ντοκιμαντέρ δραματοποιούν σημαντικά γεγονότα της αρχαίας ελληνικής ιστορίας:
«Η Γέννηση του Θεάτρου»
«Το ψήφισμα του Θεμιστοκλή»
«Ο λοιμός στην Αθήνα»

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου 210 88 47 576 και 210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 11/5, στις 12:00 το μεσημέρι.

Ξενάγηση στο Μουσείο Αλέκος Φασιανός
2025-05-18 12:00 - 13:00 | Μουσείο Αλέκος Φασιανός, Νεοφύτου Μεταξά 15, Αθήνα, Αθήνα, 104 39, Greece
Στo πλαίσιo της διεθνούς ημέρας Μουσείων, το Μουσείο Αλέκος Φασιανός προσφέρει μία ξενάγηση για 30 άτομα.

Η έκθεση του μουσείου συστήνει στους συμμετέχοντες το εύρος του έργου του Αλέκου Φασιανού. Παρουσιάζονται έργα από το 1954 έως το τέλος της ζωής του καλλιτέχνη. Στην έκθεση συναντάμε πρώιμα έργα με αφαιρετική διάθεση της δεκαετίας του ’60 και των πρώτων χρόνων του στο Παρίσι. Έργα επηρεασμένα από τη βυζαντινή τέχνη, κολάζ, μεικτές τεχνικές, αφανείς αλλά και ευρέως αναγνωρίσιμους πίνακες με την πλέον χαρακτηριστική πινελιά του Φασιανού.
Ο μύθος της γειτονιάς του ξετυλίγεται μέσα από έργα, τα οποία αναπαριστούν εικόνες και βιώματα που απέκτησε στη γειτονιά του Αγίου Παύλου, όπου μεγάλωσε, και στις περιπλανήσεις του στην Αθήνα. Ήρωες της παιδικής του ηλικίας σμίγουν με ήρωες της ελληνικής μυθολογίας, δημιουργώντας τον αιώνιο ήρωα, τον άνθρωπο.

Πέραν των ζωγραφικών έργων, η έκθεση επιθυμεί να αναδείξει την πολύπλευρη προσωπικότητα του καλλιτέχνη, παρουσιάζοντας χειροποίητα αντικείμενα, έπιπλα και φωτιστικά, καθώς και κείμενα που έγραψε, βιβλία που εικονογράφησε και ένα πλούσιο αρχειακό υλικό της εμπλοκής του στη σκηνογραφία και στη σχεδίαση κοστουμιών για κωμωδίες του Αριστοφάνη και θεατρικά έργα του Eugene Ionesco.
Η έκθεση ξετυλίγεται μέσα σε ένα χειροποίητο αρχιτεκτόνημα του Κυριάκου Κρόκου, όπου κάθε λεπτομέρεια είναι επιμελημένη από τον Φασιανό – από τα πόμολα στις πόρτες, τα χερούλια στα ντουλάπια, τα καρφιά στους καθρέφτες, μέχρι τις νωπογραφίες και τα μωσαϊκά δάπεδα.
Το Μουσείο Αλέκος Φασιανός έχει ιδιαίτερη σημασία για τον σύγχρονο εικαστικό και αρχιτεκτονικό χάρτη της Αθήνας, μιας και είναι ένα από τα λίγα μουσεία στον κόσμο όπου η συνέργεια καλλιτέχνη και αρχιτέκτονα στηρίζει τον διάλογο μεταξύ των έργων και του χώρου που τα στεγάζει.

Σημείο συνάντησης: Έξω από το Μουσείο

Απαιτείται η κράτηση θέσης.

Piano City Athens
2025-05-18 12:00 - 13:00 | Νοσοκομείο Παίδων “Η Αγία Σοφία”, Θηβών & Παπαδιαμαντοπούλου, Αθήνα, Αθήνα, 115 27, Greece
Γνωρίζοντας τη θεραπευτική δύναμη της μουσικής, το Φεστιβάλ του Δήμου Αθηναίων, σε συνεργασία με το Piano City Athens, φέρνει τους ήχους της στο Νοσοκομείο Παίδων «Αγία Σοφία», χαρίζοντας λίγες στιγμές χαράς και ηρεμίας στα νοσηλευόμενα παιδιά που τις έχουν περισσότερο ανάγκη.

Η δράση απευθύνεται αποκλειστικά στα παιδιά που νοσηλεύονται στο νοσοκομείο, καθώς επίσης και στο ιατρικό, νοσηλευτικό και διοικητικό προσωπικό.

Ξενάγηση στην Έκθεση: Κύπρος 1974: Η Μνήμη Είναι η Μόνη Πατρίδα των Ανθρώπων
2025-05-18 13:00 - 14:00 | Δημόσιο Καπνεργοστάσιο, Λένορμαν 218, Αθήνα, Αθήνα, 104 43, Greece
